b'\n_START_ARTICLE_\nBrezstropa jama\n_START_PARAGRAPH_\nIzraz brezstropa jama (tudi brezstropna jama) je kra\xc5\xa1ki termin, ki ga je v kra\xc5\xa1ko in geomorfolo\xc5\xa1ko terminologijo uvedel slovenski krasoslovec Andrej Mihevc iz In\xc5\xa1tituta za raziskovanje krasa v Postojni._NEWLINE_Brezstropa jama je jama, ki jo je proces denudacije odprl in je obi\xc4\x8dajno zapolnjena s sedimenti, ki so na krasu obi\xc4\x8dajno najstarej\xc5\xa1i ohranjeni. Kra\xc5\xa1ke oblike (jame, brezna) globoko pod povr\xc5\xa1jem, se zaradi denudacije in izostazije navidezno premikajo proti povr\xc5\xa1ju, dokler se ne odstrani stop in postanejo povr\xc5\xa1inski kra\xc5\xa1ki pojav. Pred preu\xc4\x8devanjem Andreja Mihevca so krasoslovci zamenjavali brezstrope jame, ki so nastale v uravnanem kra\xc5\xa1kem povr\xc5\xa1ju, pod katerim so bili vodoravni jamski rovi, s suhimi dolinami in z njimi podpirali hipoteze o predkra\xc5\xa1ki fluvialni fazi razvoja kra\xc5\xa1kega povr\xc5\xa1ja.'